## Pravilnik o obrascima i načinu vođenja evidencija za tražitelje azila, azilante i strance pod privremenom zaštitom

### NN 76/2004 (8.6.2004.), Pravilnik o obrascima i načinu vođenja evidencija za tražitelje azila, azilante i strance pod privremenom zaštitom

# MINISTARSTVO UNUTARNJIH POSLOVA

1529

Na
temelju članka 68. Zakona o azilu (»Narodne novine«, broj 103/03.), ministar
unutarnjih poslova donosi

## PRAVILNIK

### o obrascima i naČinu voĐenja evidencija za traŽitelje azila, azilante i strance pod privremenom zaŠtitom

I. OPĆE ODREDBE

Članak
1.

Ovim
Pravilnikom propisuje se sadržaj i izgled obrasca za­htjeva za azil, osobne
iskaznice azilanta, iskaznice tražitelja azila, iskaznice stranca pod
privremenom zaštitom, putne isprave azi­lanta, potvrde o izraženoj namjeri za
podnošenje zahtjeva za azil, potvrde o podnesenom zahtjevu za azil, kao i način
vođenja evidencije o tražiteljima azila, azilantima i strancima pod privremenom
zaštitom, evidencije o izdanim putnim i drugim ispravama te evidencije o uzetim
otiscima prstiju i fotografiranju traži­telja azila i stranaca pod privremenom
zaštitom.

Članak
2.

Zahtjev
za azil tiska se na hrvatskom i engleskom jeziku.

Zahtjev za azil prevodi se na jezik kojeg tražitelj
azila razumije.

Zahtjev za azil popunjava se na jeziku na kojem je
tiskan od­­no­sno na jeziku na kojem je preveden.

Osobna iskaznica za azilanta, iskaznica stranca pod
privre­me­­nom zaštitom, zahtjev za izdavanje-zamjenu osobne iskaznice za­
azilanta, potvrda o podnijetom zahtjevu za izdavanje osobne is­­­ka­z­ni­­ce za
azilanta, zahtjev za izdavanje-zamjenu-produženje pu­tne is­prave za azilanta
te obrazac zahtjeva za prijavu-odjavu bora­višta, mjesta i adrese stanovanja,
tiskaju se dvojezično, na hrvatskom i engleskom jeziku.

Putna
isprava za azilanta tiska se trojezično, na hrvatskom, engleskom i francuskom
jeziku.

Članak
3.

Podaci
u iskaznici za tražitelja azila, iskaznici stranca pod pri­vremenom zaštitom,
putnoj ispravi za azilanta te osobnoj iskaz­nici za azilanta popunjavaju se
strojno.

II.
POTVRDA O IZRAŽENOJ NAMJERI ZA PODNOŠENJE ZAHTJEVA ZA AZIL

Članak
4.

Strancu
koji izrazi namjeru za podnošenje zahtjeva za azil, u smislu članka 8. stavka
2. i 3. Zakona o azilu, izdat će se potvrda te će se sastaviti službena
bilješka.

Potvrda
iz stavka 1. ovog članka sadrži ime i prezime stranca, datum rođenja, mjesto i
država rođenja, državljanstvo, spol, mjes­to, adresu i rok u kojem se stranac
dužan javiti radi podno­šenja zahtjeva za azil i potpis službene osobe.

Članak 5.

Službenu bilješku iz članka 4. stavka 1. ovog
Pravilnika sastavlja policijski službenik policijske uprave/policijske postaje
(u daljnjem tekstu: nadležno tijelo).

Službena bilješka sadrži ime i prezime, spol, mjesto
i država rođenja, državljanstvo, adresu zadnjeg boravišta, podatke o
identifikacijskim ispravama koje stranac posjeduje, mjesto, datum i vrijeme
ulaska odnosno zatjecanja stranca, način prelaska državne granice, podatke o
stvarima i dokumentima koje stranac posjeduje te druge relevantne podatke koji
se utvrde u postupku.

Službena bilješka dostavlja se, bez odgode,
Prihvatilištu za tražitelje azila (u daljnjem tekstu: Prihvatilište), a podaci
iz služ­bene bilješke unijet će se u propisane evidencije nadležnog tijela.

Ukoliko stranac prilikom izražavanja namjere za
podnošenje za­h­tjeva za azil ne razumije jezik, osigurat će mu se prisustvo
pre­­voditelja.

Nakon
sastavljanja službene bilješke stranca se upućuje u Prihvatilište.

Ukoliko
stranac ne posjeduje novčanih sredstava nadležno tijelo osigurat će mu troškove
prijevoza do Prihvatilišta.

III.
ZAHTJEV ZA AZIL

Članak
6.

Obrazac
zahtjeva za azil (u daljnjem tekstu: Obrazac 1) bije­le je boje, veličine 21 x
29,7 cm.

Obrazac
1 sadrži prostor za upis prezimena, rođenog prezimena, imena, nadimka, datuma
rođenja, spola, mjesta i države ro­đenja, državljanstva, materinskog i drugog
jezika koji poznaje, na­rodnosti, plemenske pripadnosti, religijske
pripadnosti, zadnjeg prebivališta i adrese stanovanja u zemlji podrijetla,
podataka o osobama iz zajedničkog kućanstva, zvanja i zanimanja, podataka o
vojnoj obvezi, podataka o bračnom stanju, o suprugu/zi, djeci, roditeljima,
braći i sestrama, srodnicima i poznanicima u Repub­lici Hrvatskoj, članovima
obitelji koji su u pratnji tražitelja azila, ostalim osobama s kojima je
zajedno došao u Republiku Hrvatsku, članovima obitelji koji žive izvan zemlje
podrijetla, podataka o razlozima napuštanja zemlje podrijetla, o kažnjavanju,
pripadnosti političkoj stranci ili organizaciji, posljedicama eventualnog
povratka u zemlju podrijetla, podataka o načinu odlaska iz zemlje podrijetla,
datumu odlaska iz zemlje podrijetla, ispravama koje je posjedovao pri odlasku
iz zemlje podrijetla, o ranijem podnošenju zahtjeva za azil, državama u kojima
je boravio nakon napuštanja zemlje podrijetla, datumu ulaska u Republiku Hrvat­sku,
mjestu i načinu ulaska, dokumentima za utvrđivanje identiteta, novčanim
sredstvima, zdravstvenim problemima, teksta o za­vr­šnoj izjavi, datum i mjesto
podnošenja zahtjeva, potpis podnositelja zahtjeva, potpis službene osobe,
prostor za upis podataka koje popunjava službena osoba i prostor za
fotografiju.

Zahtjev
za azil podnosi se osobno i popunjava u nazočnosti službene osobe
Prihvatilišta.

Zahtjev
za azil može se uzeti i na zapisnik. Uzimanje zah­tjeva za azil na zapisnik
obavezno je kada objektivne okolnosti sprje­čavaju zaprimanje zahtjeva na
Obrascu 1.

Zahtjev
za azil na hrvatskom i engleskom jeziku tiskan je uz ovaj Pravilnik i čini
njegov sastavni dio.

Članak 7.

Tražitelju azila koji je podnio zahtjev za azil Prihvatilište
će izdati potvrdu.

Potvrda
iz stavka 1. ovog članka sadrži prostor za upis nadležnog tijela koje potvrdu
izdaje, datum izdavanja, prezime, ime, spol, datum rođenja, mjesto i državu
rođenja, državljanstvo traži­telja azila, datum podnošenja zahtjeva, adresa
smještaja, potpis službene osobe i pečat.

Potvrda
iz stavka 1. ovog članka služi kao dokaz o podnesenom zahtjevu za azil.

IV.
PUTNE I DRUGE ISPRAVE

1.
Iskaznica tražitelja azila

Članak
8.

Obrazac
iskaznice tražitelja azila (u daljnjem tekstu: Obrazac 2) je višebojan,
pravokutnog oblika, veličine 10,5 x 7 cm.

Obrazac
2 sadrži grb Republike Hrvatske, naziv »Republika Hrvatska«, naziv »iskaznica
tražitelja azila«, serijski broj iskaznice, prostor za upis prezimena, imena,
spola, državljanstva, datuma rođenja, mjesta i države rođenja i prostor za
fotografiju u boji veličine 3 x 3,5 cm.

Poleđina Obrasca 2 sadrži prostor za upis mjesta i
adrese stanovanja, naziva nadležnog tijela za izdavanje, datuma izdavanja, roka
važenja, područja odnosno adrese na kojem je tražitelju azila ograničeno
kretanje, potpisa nositelja iskaznice i prostor za pečat.

Iskaznicu tražitelja azila izdaje Prihvatilište u
roku tri dana od dana podnošenja zahtjeva za azil.

Iskaznica tražitelja azila izdaje se s rokom važenja
najduže do dvanaest mjeseci.

U slučaju promjene bilo kojeg podatka na iskaznici
tražitelja azila izdaje se nova iskaznica.

U plastičnu foliju iskaznice tražitelja azila preko
fotografije, utisnut je zaštitni pečat sačinjen od metalnog pigmenta. Zaštitni
pečat sadrži naziv »Republika Hrvatska« i grb Republike Hrvat­ske.

Članak 9.

Za svaku iskaznicu tražitelja azila koja se izdaje
popunjava se karton izdane iskaznice (u daljnjem tekstu: Obrazac 3).

Članak 10.

Obrazac 3 bijele je boje, veličine 10 x 15
cm.

Obrazac 3 sadrži prostor za fotografiju, otisak
desnog kaži­prsta tražitelja azila ili člana uže obitelji tražitelja azila,
naziv tijela koje izdaje iskaznicu, prezime, ime, serijski broj iskaznice,
datum rođenja, mjesto i država rođenja, spol, državljanstvo, mje­sto i adresa
stanovanja, datum izdavanja, rok važenja te broj i vrsta identifikacijske
isprave.

Članom uže obitelji tražitelja azila, u smislu ovog
Pravilnika smatraju se supružnici, maloljetna djeca koja nisu zasnovala
vlastitu obitelj i roditelji odnosno zakonski zastupnik maloljetne dje­ce.

Poleđina Obrasca 3 sadrži prostor za upis datuma
uručenja iskaznice, potpis primatelja iskaznice, potpis službene osobe i pro­s­tor
za napomenu.

2.
Osobna iskaznica za azilanta

Članak 11.

Osobnu iskaznicu za azilanta izdaje nadležno tijelo
prema mjestu boravišta azilanta, najkasnije u roku trideset dana od dana podno­šenja
zahtjeva.

Obrazac osobne iskaznice za azilanta (u daljnjem
tekstu: Obrazac 4) je višebojan, pravokutnog oblika, veličine 8,56 x 5,38 cm i
izrađen od polikarbonatnog materijala.

Obrazac 4 sadrži grb Republike Hrvatske, naziv
»Republika Hrvatska«, naziv »osobna iskaznica za stranca«, broj osobne
iskaznice, prostor za upis prezimena, imena, spola, državljanstva, datuma
rođenja, roka važenja iskaznice te prostor za fotografiju i potpis osobe.

Poleđina Obrasca 4 sadrži prostor za upis mjesta i
države rođenja, boravišta i adrese stanovanja, statusa stranca, naziva nad­ležnog
tijela koje osobnu iskaznicu izdaje, datuma izdavanja i podataka za strojno čitanje.

Na poleđini Obrasca 4 u rubriku »status stranca«
upisuje se »azilant«.

Na poleđini Obrasca 4 nalazi se oznaka za osobnu
iskaznicu za azilanta na Braillevom pismu »OIA«.

Članak 12.

U Obrazac 4 podatak o spolu se upisuje oznakom »Ž« za
ženski spol, a oznakom »M« za muški spol.

Upis
podataka u Obrazac 4 obavlja se sukladno međuna­rodnim standardima za strojno
čitanje isprava.

Članak 13.

Zahtjev za izdavanje ili zamjenu osobne iskaznice za
azilanta (u daljnjem tekstu: Obrazac 5) svijetlozelene je boje, veličine 21 x
29,7 cm.

Obrazac 5 sadrži prostor za upis prezimena, imena,
prezimena i imena roditelja, datuma rođenja, mjesta i države rođenja,
državljanstva, spola, boravišta i adrese stanovanja, mjesta i datuma podnošenja
zahtjeva, broja i datuma akta o priznavanju azila i potpisa azilanta.

Poleđina
Obrasca 5 sadrži prostor za upis priloga zahtjevu, razloga za zamjenu
iskaznice, potpisa službene osobe i prostor za napomenu.

Prilikom
uručenja osobne iskaznice azilantu, nadležno tijelo poništit će iskaznicu
tražitelja azila.

Poleđinu Obrasca 5 popunjava
službena osoba nadležnog ti­je­la.

Članak 14.

Uz
zahtjev iz članka 13. ovog Pravilnika prilažu se dvije fotografije u boji
veličine 3,5 x 4,5 cm, preslika akta o priznavanju azila i preslika iskaznice
tražitelja azila kod prvog podno­šenja zahtjeva.

Fotografije
moraju biti izrađene na bijelom, sjajnom, tankom foto-papiru, ne smiju biti
dotjerivane (retuširane) niti izrađene opre­mom za samofotografiranje

Osoba
mora biti fotografirana s lica (en face), otkrivena čela, bez pokrivala za
glavu (šešira, kape, marame) i to tako da 70-80% visine fotografije pokazuje
glavu osobe od brade do tjemena.

Iznimno
od stavka 3. ovog članka, osobe koje prema narodnim običajima nose maramu ili
kapu kao sastavni dio nošnje, mogu priložiti fotografiju na kojoj nose maramu
ili kapu.

Članak
15.

Obrazac
zahtjeva za tehničku izradu osobne iskaznice za azilanta (u daljnjem tekstu:
Obrazac 6) bijele je boje, veličine 21 x 29,7 cm.

Obrazac
6 sadrži prostor za upis registarskog broja, broja osobne iskaznice za
azilanta, naziva nadležnog tijela, prezimena, imena, datuma rođenja, mjesta i
države rođenja, državljanstva, datuma izdavanja, spola, boravišta i adrese
stanovanja, statusa azilanta, roka važenja osobne iskaznice za azilanta,
potpisa azilanta i prostor za fotografiju.

Članak 16.

Za svaku osobnu iskaznicu za azilanta koja se izdaje
odnosno zamjenjuje, popunjava se karton izdane osobne iskaznice za azilanta (u
daljnjem tekstu: Obrazac 7).

Obrazac 7 bijele je boje, veličine 10 x 21,5 cm.

Obrazac 7 sadrži prostor za fotografiju i otisak
kažiprsta desne ruke azilanta te prostor za upis naziva nadležnog tijela,
prezimena, imena, serijskog broja osobne iskaznice, broja i datuma akta o
priznavanju azila, datuma rođenja, spola, državljanstva, boravišta i adrese
stanovanja, datuma izdavanja, roka važenja te broja i vrste identifikacijske
isprave.

Poleđina Obrasca 7 sadrži prostor za upis datuma
uručenja osobne iskaznice, potpis primatelja osobne iskaznice, potpis služ­bene
osobe i prostor za napomene.

Članak 17.

Nadležno tijelo podnositelju zahtjeva izdaje potvrdu
o podnijetom zahtjevu za izdavanje osobne iskaznice za azilanta.

Potvrda
iz stavka 1. ovog članka vrijedi 30 dana od dana podnošenja zahtjeva za
izdavanje osobne iskaznice za azilanta, a azilant ju je prilikom uručenja
osobne iskaznice dužan vratiti nad­ležnom tijelu.

Potvrda
sadrži podatke o prezimenu i imenu azilanta, bora­vištu i adresi stanovanja,
nazivu nadležnog tijela, registarskom broju, datumu izdavanja potvrde, napomenu
o roku važenja potvrde, potpis službene osobe i prostor za pečat.

Potvrda
je sastavni dio Obrasca 7 i od istog se odvaja perforacijom.

Članak
18.

Podnositelju
zahtjeva za izdavanje ili zamjenu osobne iskaznice za azilanta uzima se otisak
papilarnih linija kažiprsta desne ruke.

Ako
podnositelj zahtjeva iz stavka 1. ovog članka nema kažiprsta, uzima se otisak
srednjeg prsta ili nekog drugog prsta desne ruke, a ako nema desne ruke uzima
se otisak kažiprsta ili drugog prsta lijeve ruke, o čemu se upisuje napomena na
poleđini Obrasca 7.

Članak 19.

Nakon tehničke izrade osobne iskaznice za azilanta,
Obrazac 6 čuva nadležno tijelo u registratorima po registarskom broju, jednu
godinu od dana zaprimanja zahtjeva za izdavanje osobne iskaznice za azilanta.

Nakon isteka roka iz stavka 1. ovog članka Obrazac 6
uništava povjerenstvo koje imenuje ministar unutarnjih poslova.

Povjerenstvo
iz stavka 2. ovog članka ima predsjednika i četiri člana. Predsjednik
povjerenstva mora biti policijski službenik koji obavlja poslove suzbijanja
kriminaliteta.

O
uništenju dokumentacije iz stavka 1. ovog članka povjerenstvo sastavlja
zapisnik.

Članak
20.

Osobnu iskaznicu za azilanta, koja iz bilo kojeg
razloga ne može služiti svojoj svrsi (istek roka važenja, oštećenje, zamjena
zbog promjene osobnih podataka i dr.) nadležno tijelo je dužno poništiti te
razlog poništenja evidentirati na informacijskom sustavu Ministarstva
unutarnjih poslova.

Poništenje osobne iskaznice za azilanta obavlja se
fizičkim bušenjem.

Članak 21.

Azilant je dužan bez odgode prijaviti nadležnom
tijelu nestanak osobne iskaznice te navesti sve okolnosti gubitka, nestanka ili
krađe iskaznice.

Nadležno tijelo azilantu izdaje potvrdu o prijavi
gubitka, nestanka ili krađe osobne iskaznice.

Činjenica nestanka, gubitka ili krađe osobne
iskaznice objavit će se u »Narodnim novinama«. Troškove objave snosi azilant.

Članka
22.

Nakon
objave nestale, izgubljene ili ukradene osobne iskaznice za azilanta u
»Narodnim novinama« nadležno tijelo izdat će azilantu drugu osobnu iskaznicu.

Članak 23.

Osobna
iskaznica za azilanta čiji je nestanak prijavljen, a koja je u međuvremenu
pronađena vratit će se azilantu ako isprava nije proglašena nevažećom, a
postupak koji je pokrenut na osnovi prijave o nestanku obustavit će se.

3.
Putna isprava za azilanta

Članak
24.

Putnu
ispravu za azilanta izdaje nadležno tijelo prema mjestu boravišta azilanta.

Zahtjev za izdavanje, zamjenu i produženje putne
isprave za azilanta (u daljnjem tekstu: Obrazac 8) svijetlozelene je boje,
veličine 21 x 29,7 cm.

Obrazac 8 sadrži prostor za upis prezimena, imena,
prezimena i imena roditelja, datuma rođenja, mjesta i države rođenja,
državljanstva, spola, boravišta i adrese stanovanja, broja osobne iskaznice za
azilanta, mjesta i datuma podnošenja zahtjeva, potpisa podnositelja zahtjeva te
prezimena, imena, datuma rođenja, mjesta i države rođenja, državljanstva i
spola djece.

Poleđina Obrasca 8 sadrži prostor za upis podatka o
ishodu postupka po zahtjevu, broja putne isprave, roka važenja putne isprave, datuma
uručenja, potpisa primatelja, potpisa službene osobe koja je ispravu uručila i
prostor za fotografiju.

Članak 25.

Uz zahtjev za izdavanje ili zamjenu putne isprave za
azilanta, prilaže se na uvid osobna iskaznica za azilanta te dvije fotografije
u boji veličine 3 x 3,5 cm, koje ne smiju biti dotjerivane (retuširane) niti
izrađene opremom za samofotografiranje.

Osoba mora biti fotografirana s lica (en face),
otkrivena čela, bez pokrivala za glavu (šešira, kape, marame) i to tako da 70
-80% visine fotografije pokazuje glavu osobe od brade do tjemena.

Iznimno od stavka 2. ovog članka, osobe koje prema
narodnim običajima nose maramu ili kapu kao sastavni dio nošnje, mogu priložiti
fotografiju na kojoj nose maramu ili kapu.

Članak 26.

Putnu ispravu za azilanta izdaje nadležno tijelo
prema mjestu boravišta azilanta.

Obrazac putne isprave za azilanta (u daljnjem tekstu:
Obrazac 9) pravokutnog je oblika, veličine 8,8 x 12,5 cm, svijetloplave boje i
sadrži 32 stranice.

U gornjoj polovici korice Obrasca 9 ispisan je naziv
»Putna isprava«. Ispod naziva ispisano je »(Konvencija od 28. srpnja 1951)«.

U donjem dijelu korice ispisan je naziv »Republika
Hrvat­ska«.

Prva stranica Obrasca 9 pored podataka navedenih na
korici, u donjem dijelu sadrži oznaku serije i serijski broj isprave.

Na drugoj i trećoj stranici Obrasca 9 sadržani su
podaci o načinu korištenja isprave kao i o pravima nositelja isprave.

Četvrta stranica Obrasca 9 sadrži prostor za upis
zanimanja, djevojačkog prezimena i imena supruge, prezimena i imena supruga,
visine, boje očiju, oblika lica, osobnih obilježja te kose, nosa i boje kože.

Peta stranica Obrasca 9 sadrži prostor za upis naziva
»Konvencija od 28. srpnja 1951.«, broja putovnice, imena, prezimena,
državljanstva, datuma rođenja, mjesta i države rođenja, boravišta i adrese
stanovanja, vlastoručnog potpisa, datuma izdavanja, naziva nadležnog tijela
koje je ispravu izdalo, roka važenja, prostor za fotografiju i prostor za upis
podataka za strojno čitanje.

Šesta
stranica Obrasca 9 sadrži prostor za upis prezimena, imena, mjesta i datuma
rođenja te spola djece koja prate nositelja isprave.

Sedma
stranica Obrasca 9 sadrži prostor za upis zemalja u kojima vrijedi putna
isprava, dokumenata na osnovi kojih je izdana putna isprava, mjesta izdavanja,
datuma izdavanja, potpisa službene osobe i prostor za pečat.

Osma i
deveta stranica Obrasca 9 sadrži prostor za upis datuma produžetka važenja
putne isprave.

Stranice
označene brojevima od 10 do 32 sadrže prostor za vi­ze.

Na dnu
svake stranice počevši od 3., osim 4. i 5. stranice, ispisan je naziv
»Konvencija od 28. srpnja 1951.«

Članak
27.

U
Obrascu 9 u prostor za strojno čitanje upisuju se vizualno čitljivi podaci:

–
oznaka za vrstu putne isprave za azilanta »PII«

–
oznaka države »HRV«

–
prezime

– ime

– datum
rođenja

– spol

– rok
važenja

–
serija i serijski broj.

Članak
28.

Azilant
je dužan bez odgode prijaviti nadležnom tijelu gubitak, nestanak ili krađu
putne isprave.

Prilikom
prijave azilant je dužan navesti sve okolnosti o gubitku, nestanku ili krađi
putne isprave za azilanta.

Nadležno tijelo dužno je prikupiti sve obavijesti o
izgub­ljenoj, nestaloj ili ukradenoj putnoj ispravi za azilanta.

Članak 29.

Nadležno tijelo azilantu izdaje potvrdu o prijavi
gubitka, nestanka ili krađe putne isprave za azilanta nakon što utvrdi
identitet azilanta i istinitost navoda.

Potvrda iz stavka 1. ovog članka služi kao dokaz
nadležnom tijelu za izdavanje nove putne isprave za azilanta.

Članka 30.

Nakon objave nestale, izgubljene ili ukradene putne
isprave za azilanta u »Narodnim novinama« nadležno tijelo izdat će azilantu
drugu putnu ispravu. Trošak objave snosi azilant.

Članak 31.

Putna isprava za azilanta čiji je gubitak, nestanak
ili krađa prijavljena, a koja je u međuvremenu pronađena vratit će se azilantu,
a postupak koji je pokrenut na osnovi prijave o nestanku obustavit će se, ako
isprava nije proglašena nevažećom.

4.
Iskaznica stranca pod privremenom zaštitom

Članak
32.

Iskaznicu
stranca pod privremenom zaštitom izdaje nadležno tijelo, prema mjestu
stanovanja stranca.

Obrazac iskaznice stranca pod privremenom zaštitom (u
daljnjem tekstu: Obrazac 10) trodijelan je i sadržava 6 stranica. Otvoren dio
Obrasca 10 ima dimenzije 22,2 x 10,5 cm, a savijen dio Obrasca 10 ima dimenzije
7,4 x 10,5 cm.

Prva stranica Obrasca 10
sadrži grb Republike Hrvatske, naziv »Republika Hrvatska«, naziv »Ministarstvo
unutarnjih poslova«, naziv »iskaznica stranca pod privremenom zaštitom«, te
prostor za upis serijskog broja iskaznice.

Druga stranica Obrasca 10
sadrži prostor za upis prezimena, imena, spola, državljanstva, datuma rođenja,
mjesta i države rođenja i prostor za fotografiju veličine 3 x 3,5 cm.

Treća stranica Obrasca 10
sadrži prostor za upis mjesta i adrese stanovanja, naziva nadležnog tijela koje
ispravu izdaje, datuma izdavanja, roka važenja, potpisa stranca pod privremenom
zaštitom i prostor za pečat.

Četvrta stranica Obrasca 10
sadrži šest rubrika za upis roka važenja odnosno produženja iskaznice, potpisa
službene osobe i prostor za pečat.

Peta i šesta stranica Obrasca
10 sadrže prostor za napomenu.

Članak 33.

Za svaku izdanu iskaznicu
stranca pod privremenom zašti­tom, popunjava se karton izdane iskaznice (u
daljnjem tekstu Obrazac 11).

Obrazac 11 bijele je boje,
veličine 10 x 15 cm.

Obrazac 11 sadrži prostor za
fotografiju i otisak desnog kaži­prsta stranca pod privremenom zaštitom te
prostor za upis naziva nadležnog tijela koje je iskaznicu izdalo, prezimena,
imena, prezimena i imena roditelja, serijskog broja iskaznice, datuma rođe­nja,
mjesta i države rođenja, spola, državljanstva, mjesta i adrese stanovanja,
datuma izdavanja, roka važenja, broja i vrste identifikacijske isprave.

Poleđina Obrasca 11 sadrži
datum uručenja iskaznice, potpis primatelja iskaznice, potpis službene osobe,
prostor predviđen za produženje valjanosti iskaznice te prostor za napomenu.

5. Prijava/odjava boravišta, mjesta te promjene
adrese stanovanja

Članak 34.

Obrazac zahtjeva
prijave/odjave boravišta i/ili adrese stanovanja azilanta, prijave/odjave
mjesta i/ili adrese stanovanja tra­žitelja azila i prijave/odjave mjesta i/ili
adrese stanovanja stranca pod privremenom zaštitom (u daljnjem tekstu: Obrazac
12) bijele je boje, veličine 21 x 29,7 cm.

Obrazac 12 sadrži prostor za
upis prezimena, imena, spola, datuma rođenja, mjesta i države rođenja,
državljanstva, broja osob­ne ili putne isprave za azilanta, broja iskaznice
tražitelja azila, broja iskaznice stranca pod privremenom zaštitom, boravišta,
mjesta i adrese stanovanja s koje se odjavljuje, boravišta, mjesta i adrese
stanovanja na koju se prijavljuje, datuma prijave, datuma odjave, potpisa
podnositelja zahtjeva, potpisa službene osobe i prostor za napomene.

Prijava iz stavka 1. ovog
članka podnosi se nadležnom tijelu prema mjestu boravišta, u roku tri dana od
dana uručenja rješenja o priznavanju azila ili od dana promjene boravišta
odnosno adrese stanovanja.

Članak 35.

Nadležno tijelo podnositelju zahtjeva iz članka 34.
ovog Pravilnika izdaje potvrdu.

Potvrda
sadrži prostor za upis prezimena, imena, mjesta i države rođenja, vrste i broja
isprave o identitetu, prijave ili odjave boravišta/mjesta/adrese stanovanja,
datuma prijave i odjave, prostor za potpis službene osobe te prostor za pečat.

Potvrda
je sastavni dio Obrasca 12 i od istog se odvaja perforacijom.

V.
EVIDENCIJE

Članak
36.

Nadležno
tijelo vodi evidenciju o:

1.
strancima koji su izrazili namjeru za podnošenje zahtjeva za azil,

2. azilantima,

3. strancima pod privremenom zaštitom,

4. izdanim putnim ispravama za azilanta,

5. izdanim osobnim iskaznicama za azilanta,

6. izdanim iskaznicama stranaca pod privremenom
zaštitom,

7. prijavi/odjavi boravišta i/ili adrese stanovanja
azilanta, te prijavi/odjavi mjesta i/ili adrese stanovanja tražitelja azila i
stranaca pod privremenom zaštitom,

8. uzetim otiscima prstiju i fotografiranju stranaca
pod privremenom zaštitom.

Članak
37.

Prihvatilište
vodi evidenciju o:

1.
tražiteljima azila,

2.
izdanim iskaznicama za tražitelje azila,

3. o
uzetim otiscima prstiju i fotografiranju tražitelja azila.

Članak 38.

 Evidencije iz
članka 36. stavka 1. točke 1. do 7. i članka 37. stavka 1. točke 1. i 2. ovog
Pravilnika vode se na informacijskom sustavu Ministarstva unutarnjih poslova.

Evidencije iz stavka 1. ovog članka mogu se voditi i
u registrima ili u obliku kartoteke.

Evidencije iz članka 36. stavka 1. točke 8. i članka
37. stavka 1. točke 3. ovog Pravilnika vode se u obliku kartoteke u plasti­čnim,
prozirnim folijama.

Kartoteka se vodi po abecednom redu i po godinama.

Članak 39.

Evidencija o strancima koji su izrazili namjeru za
podno­šenje zahtjeva za azil sadrži:

– prezime i ime,

– datum, mjesto i država rođenja,

– državljanstvo,

– podatke o identifikacijskoj ispravi koju stranac
posjeduje,

– mjesto i vrijeme ulaska stranaca u Republiku
Hrvatsku odnosno zaticanja,

– podatke o zatečenim odnosno oduzetim stvarima i
dokumentima,

– rok za prijavu u Prihvatilište za tražitelje azila,

– način upućivanja u Prihvatilište (preprata, javni
prijevoz i sl.)

– prostor za napomenu.

Članak 40.

Evidencija o tražiteljima azila sadrži:

– prezime i ime,

– spol,

– prezime i ime oca ili majke,

–
datum, mjesto i državu rođenja,

–
državljanstvo,

–
bračno stanje,

–
podatke o članovima uže obitelji u Republici Hrvatskoj,

–
podatke o upravnom postupku,

– zanimanje,

– stručnu spremu,

– znanje jezika,

– podatke o putnim ili drugim ispravama,

– podatke o plemenskoj, nacionalnoj i vjerskoj
pripadnosti,

– datum, mjesto i način ulaska u Republiku Hrvatsku,

– mjesto i adresu stanovanja,

– podatke o iskaznici tražitelja azila,

– podatke o ograničenju kretanja.

Članak 41.

Evidencija o azilantima, pored podataka iz članka 40.
stavka 1. točke 1. do 12. sadrži:

– boravište i adresu stanovanja,

– podatke o osobnoj iskaznici za azilanta.

Članak 42.

Evidencija o strancima pod privremenom zaštitom,
pored podataka iz članka 40. stavka 1. točke 1. do 15. sadrži:

– podatke o iskaznici stranca pod privremenom
zaštitom.

Članak 43.

Evidencija o izdanim putnim ispravama za azilante
sadrži:

– prezime i ime,

– datum, mjesto i državu rođenja,

– državljanstvo,

– datum izdavanja,

– serijski broj isprave,

– rok važenja,

– naziv nadležnog tijela koje ispravu izdaje,

– datum uručenja,

– podatke o poništenju,

– podatke o zahtjevu za izdavanje,

– podatke o privremenom oduzimanja.

Članak 44.

Evidencija o izdanim osobnim iskaznicama azilanta,
pored podataka iz članka 43. stavka 1. točke 1. do 10. sadrži:

– boravište i adresu stanovanja.

Članak 45.

Evidencija o izdanim iskaznicama stranaca pod
privremenom zaštitom i evidencija o izdanim iskaznicama tražitelja azila, pored
podataka iz članka 43. stavka 1. točke 1. do 9. sadrži:

–
mjesto i adresu stanovanja.

Članak
46.

Evidencija
o prijavi/odjavi boravišta i/ili adrese stanovanja azilanta, te prijavi/odjavi
mjesta i/ili adrese stanovanja tražitelja azila i prijavi/odjavi mjesta i/ili
adrese stanovanja stranca pod privremenom zaštitom sadrži:

–
prezime i ime,

–
datum, mjesto i državu rođenja,

–
državljanstvo,

– vrstu
i broj putne ili druge isprave o identitetu,

– datum
i mjesto ulaska u Republiku Hrvatsku,

–
prethodno prijavljeno boravište/mjesto/adresa stanovanja u Republici Hrvatskoj,

–
sadašnje boravište/mjesto/adresa stanovanja u Republici Hr­vat­skoj,

– datum
prijave i odjave,

–
prostor za napomenu.

Članak
47.

Posebna
evidencija o uzetim otiscima prstiju tražitelja azila i stranaca pod
privremenom zaštitom sadrži obrazac »Europskog slanja otisaka prstiju« i
obrazac »Popratni dokument uz europsko slanje otisaka prstiju«.

Obrasci
iz stavka 1. ovog članka vode se na način i po postupku za uzimanje otisaka
papilarnih linija državljana Republike Hrvatske i stranih državljana.

Portretna
fotografija je sastavni dio obrasca »Popratni dokument uz europsko slanje
otisaka prstiju«, a sadrži naziv ustrojstvene jedinice u kojoj je osoba
fotografirana, broj fotografije i datum fotografiranja.

VI.
PRIJELAZNE I ZAVRŠNE ODREDBE

Članak 48.

Obrasci 1., 2., 3., 4., 5., 6., 7., 8., 9., 10., 11.
i 12. tiskani su uz ovaj Pravilnik i njegov su sastavni dio.

Rješenje o cijeni obrazaca iz stavka 1. ovog članka
donosi ministar unutarnjih poslova.

Članak 49.

Danom stupanja na snagu ovog Pravilnika prestaje
važiti Pravilnik o načinu izdavanja isprava i viza strancima te o obrascima tih
isprava i viza (»Narodne novine« br. 54/91 i 4/97), u dijelu koji se odnosi na
izbjeglice.

Članak 50.

Ovaj Pravilnik stupa na snagu osmog dana od dana
objave u »Narodnim novinama«, a primjenjuje se od 1. srpnja 2004. godine.

Broj: 511-01-52-26550/04-3722
Zagreb, 26. svibnja 2004.

Ministar
**Marijan Mlinarić, dr. med**., v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

**ZAHTJEV ZA AZIL**

[OBRAZAC 1](dodatni/314044.pdf)

if !supportEmptyParas endif

#### ISKAZNICA TRAŽITELJA AZILA

[OBRAZAC 2](dodatni/314045.pdf)

[OBRAZAC 3](dodatni/314046.pdf)

**OSOBNA ISKAZNICA ZA STRANCA**

[OBRAZAC 4](dodatni/314047.pdf)

**ZAHTJEV ZA IZDAVANJE–ZAMJENU OSOBNE ISKAZNICE ZA AZILANTA**

[OBRAZAC 5](dodatni/314048.pdf)

**ZAHTJEV ZA TEHNIČKU IZRADU OSOBNE ISKAZNICE ZA AZILANTA**

[OBRAZAC 6](dodatni/314049.pdf)

[OBRAZAC 7](dodatni/314050.pdf)

**ZAHTJEV ZA IZDAVANJE–ZAMJENU–PRODUŽENJE PUTNE ISPRAVE ZA AZILANTA**

[OBRAZAC 8](dodatni/314051.pdf)

**PUTNA ISPRAVA**

[OBRAZAC 9](dodatni/314052.pdf)

**ISKAZNICA STRANCA POD PRIVREMENOM ZAŠTITOM**

[OBRAZAC 10](dodatni/314053.pdf)

[OBRAZAC 11](dodatni/314054.pdf)

**PRIJAVA/ODJAVA BORAVIŠTA, MJESTA, ADRESE STANOVANJA**
[OBRAZAC 12](dodatni/314055.pdf)

Pravilnik, NN 76/2004-1529